凱撒

**凱撒**，出尤略氏，名佳護，自稱凱撒。羅馬風俗，不稱人名，而稱其號也。建城六五二年生。昔，女神維納斯與特洛伊氏安卡賽產埃內阿，埃內阿生阿斯卡尼。阿斯卡尼者，一名尤陸，故以其為祖，以尤略為氏，自以為神裔。

凱撒父佳護，總督亞美尼亞省，列三公。從父賽喀思圖，官執政。姑母尤麗婭，歸馬略；馬略者，羅馬賢執政也。

母奧勒莉婭出於霍塔氏，母父盧修霍塔，嘗為執政，世家顯赫，貴絕羅馬城。逢求於母家，必有所應。幼時母授拉丁文與希臘文。七歲入學堂，習百家之學。好希臘典籍，明慧聰敏，文采俊偉。未冠而作《俄狄浦斯》。六藝皆通，身壯力健，蓋全能耳。

## 初試啼聲

年十六，馬略薨。民黨秦納舉為朱庇特司祭，與之結親，娶其女科涅利雅，生尤麗雅。經二年，秦納薨，因得眾心，繼秦納功。

時元老院黨爭，馬略、秦納為民黨，得人心；蘇拉為士黨，貴人也。馬略官執政，蘇拉為位冢宰。蘇拉東征，馬略奪其位。蘇拉破本都，回朝掌政。因馬略薨，清民眾黨，又命凱撒出秦納女，不從，放之。有諫蘇拉者，對曰：「汝等當知，此子英杰，甚於馬略！」患而除之。城中得聞，大嘩而憤，責令赦之，蘇拉屈。凱撒以自保故，去之東方。

居亞美尼亞，羅馬嘗使比提尼亞，命貢船。比提尼亞王尼科米遲不入貢，蘇拉命凱撒使比國，凱撒雄辯，尼科米屈而從之。天下頌其能。越明年，伐米迪萊，建奇功，冠花冠。軍基利卡省，征海寇，大破之。

蘇拉薨，凱撒歸國，時年廿四。職律師，狀多剌貝拉貪，又抗該尤安東尼尼烏，國中亂，無果。雌伏二年，復東游。

六七九年，詣希臘羅德島，習辯術，師阿博洛尼奧。浮至基利卡，遇寇，因挾之，索金二十。泰西金衡，謂之塔蘭同，二十塔蘭同者，蓋金千二斤耳。凱撒嘲其陋，又使寇索金五十，寇皆異之。寇挾凱撒三十又八日，得金。出，興兵討之，捕寇，問法磔之。念其刑苦甚，私刎之，以屍刑。

學一年，國始靖，乃返。

## 出入公門

未幾，繼奧萊利霍塔為神官，任二年。後眾推為軍中保民官。或曰其嘗伐斯巴達克彼時。斯巴達克者，叛奴也。此未得證，蓋片面詞也。任之五年。

六八五年，舉西班雅財官。財官乃九卿末位，而西班雅蓋偏遠西疆也，財官之重，次於總督而耳。

凱撒任於西班雅，巡撫案情。見亞歷山大大帝像於力神赫格利廟中，念其之當立，已盡得天下，己之當立，若小輩，不禁頹然。故辭官歸國。乃年六八六年。

六八八年，職阿比亞馳道。阿比亞馳道，自羅馬通布林迪西。歲末，凱撒自薦為市政官。時羅馬好祭神、競技，奢靡不吝，其費極大，非常人可出。為得民心，籌私囊以葺華麗之競技場與浴場，多置競技。至再年除任，民皆欣焉。而凱撒盡家財，負債百萬。

一年無事，至六九一年，精英黨西塞羅執政。其政無為，不問寒暑。民心不向，反念於凱撒。少頃，祭司長皮烏斯薨，凱撒欲繼之。
時凱撒債如牛毛，乃誓曰：「不能司祭，不復家門。」得之，任終身。未幾任大法官，始登高位。

六九三年，除任，總督西班雅。凱撒家財散而窘，蘇拉部喀拉蘇素慕之，為償債。同年，大將龐培定敘利亞，立為行省歸國。

## 三足鼎立

昔凱撒任軍官，奴斯巴達克斯率兵起義，轉日爾曼地。喀拉蘇往平之，龐培乃從。亂定，喀拉蘇盡其功，歸承蘇拉任。龐培妒其功，往征敘利亞，克之以建功。凱撒往西班雅時，彼二者謀元老院權，為得獨裁。

至任，征土著，大捷，盡其利，西班雅安。越年除任，凱撒急歸國，為爭獨裁權。

凱撒至羅馬城下，書與元老院，為得凱旋禮，凱旋禮，羅馬之迎奇功者入城式也。元老院延之，而日漸至執政選舉期。凱撒為得執政，棄禮單騎而入。

六九四年，凱撒得執權，貴族盡異之，懼其權日盛，多以敵之。凱撒與喀拉蘇、龐培密盟，喀氏之財，龐培之兵，凱撒之權，皆羅馬之鼎，三頭同政，世稱三頭同盟。史家蘇維托紐曰：「羅馬之政，無不出此三者。」蓋謂此也。是年龐培娶於凱撒。

明年繼任，與畢布祿同為執政。畢布祿者，精英黨首也，為斥凱撒權，驅於龐培兵。旦日辭執政以自保，至此無人復微言於凱撒。六九三年，凱撒任盡，總督南高盧。又賜伊力利亞地，時五年。

凱撒伐高盧九年，得地三千里，立為高盧省，編己部為軍團；遍察高盧事，記九卷，曰《高盧戰記》。又越萊茵河，擊日耳曼，納之降，使之貢。

七〇一年，喀拉蘇忌凱撒功，伐安息欲建功，遇伏敗亡。後龐培執羅馬；凱撒治高盧，各自為政。三頭同政之實亡矣。

## 羅馬內戰
凱撒權傾北國，國中懼之。龐培久居羅馬，亦忌之強。元老院舉龐培首，召凱撒歸國。欲遲，則對曰：「不返，則為國敵。」不得已返之。

七〇五年，軍盧比孔，盧比孔者，北義之大河也，羅馬以為北界。凱撒欲渡。羅馬法度，外將入羅馬，不可軍過此，否則為賊，當戮之。龐培欲害於凱撒，命身入城。凱撒謂部曰：「若渡之，人間有哀鴻；若不渡，吾身將齏粉。」眾皆奮，三軍渡之，將下羅馬。龐培大懼，率精英黨出義大利，往希臘。凱撒入羅馬，挾元老院命，獨裁官。故有西諺：「渡盧比孔。」其意類破釜沉舟是也。

七〇六年，凱撒平西國，四十日定之。往討希臘，欲蕩龐培眾。以馬可安東尼為帥，戰於法撒盧。龐培制於眾元老，不得已戰之。大敗，走埃及。凱撒鼎於歐陸。

龐培走埃及，埃及王托勒密十三世假納之，復以其首獻於凱撒。凱撒入埃及。初，王托勒密十二世臨終，以子托勒密十三與女克尼奧佩特拉共政。龐培事後，二王爭位，凱撒為立克氏，托勒密攻之。戰於亞歷山大港。凱撒清壁待援，一鼓勝之。火箭誤入城中，焚書庫，毀籍六十萬。托氏亡，立克氏為女王。

凱撒大捷，定埃及，游於尼羅河。修書遣國，只三字回文：「抵、目、拔。」（拉丁文：VENI VIDI VICI），威懾天下。

歸途征潘提，至羅馬再軍阿非利加，掃龐培餘黨於塔索。後入城，行凱旋禮十日。

## 治國安邦

七〇七年，凱撒定國，布政天下。築和平廣場於羅馬，校曆法而制儒略曆；開國之大禁，準予予非羅馬氏族為公民。使各州諸鎮一，勿以貴賤分第。此逆羅馬五百年之俗，時羅馬人皆鄙之。

時大國共和而無道，羅馬城極富而四海貧。政令難出義大利，高盧乃蠻，無論阿非利亞至亞細亞諸省。自龐培薨而凱撒立，肅清馳道，建通衢官驛，為行政令。又奪諸行省司長軍職，集於羅馬，防亂邊。復古關稅，置稅官，稅不經商賈，絕其謀私。三年賢政，上下豐樂。

七〇九年，進保民官及執政，兼大將軍領軍權。一品之位皆於凱撒。越二子叛於西班雅，擊殺之。

七一〇年加紅袍，為終身獨裁官。紅袍者，羅馬之最尊者也。終身執政，未見於史，凱撒第一也。其實為王，拜不受耳。

凱撒權傾天下，貴族多側目，欲除之。又犯禁俗之忌，越有恨之。或曰凱撒欲遷都至亞歷山大港，城中轟然，日失貴族心，乃引禍。

七一〇年，再征安息。卜曰：「王者可克安息」。凱撒眾大喜，加以花環，稱之為王，再拜不受。

有精英黨六十餘人，忌於凱撒權，欲弒之。為首者：蓋尤卡修、馬可布魯圖、德橋布魯圖，自謂「解放徒」。中馬可者，凱撒義子也。謀佯告凱撒獨裁，刺之於元老院。

黨人有喀斯卡者，與凱撒部馬可安東尼有舊，告之於安東尼。安東尼欲救之，則凱撒已至劇院前。喀斯卡呈陳情狀，以匕刺之，凱撒與之相搏，其高呼，眾皆刺之。凱撒見馬可布魯圖，悲曰：「吾兒，亦有汝焉？」身負刀傷二十三，崩於龐培像下。

頃刻，馬可布魯圖率眾自刎，以刺凱撒之匕自裁。餘黨欲棄凱撒屍入台伯河，凱撒部至，止。

## 三月中崩
或曰，時有巫為凱撒卜，辭曰：「三月中崩。」三月中者，戰神祭日也。告諸凱撒，不以為然。後遇弒，在三月中，果驗。後莎翁作劇，引用卜辭，乃知於世。

凱撒生前有立遺囑，啟於馬可安東尼宅。以其姊之孫及義子屋大維承其功，德橋布魯圖居其貳，他設監護。而布氏等人皆弒君兇徒也；財分有四，屋大維得其三，魯橋皮納略與克文圖沛窕得其一。以私邸台伯河園奉公，贈公民各三百錢。

凱撒崩後，法封為神，為**神儒略**。後馬可安東尼為執政，雷必達、屋大維為軍官，三者皆凱撒義子也。謀刺凱撒者，三年間皆死。

凱撒至勇至謀，非常人可致。羅馬開國七百年，集權於身者，止於公也。公之業者，豈區區帝國之基耶？非也，乃全歐羅巴之命也！無袍之帝，無冕之王，誠如此也，故世稱之大帝。

凱撒善文，嘗編劇，書信文章不可勝數，時稱為豪。後其崩，屋大維為封神而毀之，多滅不傳。倖存而成章者有二，一為《高盧戰記》，次為《內戰記》，皆典籍。見習於之太學。

## 家屬
* 妻 科麗雅 秦納之女 難產崩
** 女 朱麗婭 適龐培
* 妻 龐培雅 蘇拉外孫女 後出
* 妻 喀葡妮婭·披索妮絲
* 妻 克尼奧佩特拉七世
** 子 托勒密 為埃及王
* 義子
** 子 屋大維 羅馬皇帝

## 據
* 蘇維托紐《羅馬十二帝傳》
* 樂伯埃《凱撒》